Cyklotúra do Novej Dedinky.

Na štarte v sobotu 21.9.2019 vo Vlčom hrdle sa zišlo 45 cyklistov z Cykloklubu Apollo. Privítalo nás pekné počasie. Ocenili sme novú cyklotrasu vedúcu po pravom brehu Malého Dunaja. Zastavili sme sa pri pamätníku M.R. Štefánika. Za Ivánkou pri Dunaji nový cyklochodník vedie krásnym prírodným prostredím bezprostredne po ľavom brehu toku riečky Čierna vody. Začiatok má v centre Bernolákova, odkiaľ pokračuje cyklochodník popri toku Čiernej vody až do cieľa v  Novej Dedinke. Za celý deň sme prebicyklovali 60km.
